### NN 73/2017 (26.7.2017.), Odluka o općinskim porezima Općine Lukač

Općina Lukač

1783

Na temelju članka 35. Zakona o lokalnoj i područnoj (regionalnoj) samoupravi (»Narodne novine« 33/01; 60/01; 129/05; 109/07; 125/08; 36/09; 150/11; 144/12; 19/13. i 137/15.) članka 20. stavka 1. Zakona o lokalnim porezima (»Narodne novine« br. 115/16 – u daljnjem tekstu: Zakon) i članaka 30. Statuta Općine Lukač (»Službeni vjesnik Općine Lukač« br. 1/13 i 1/14) po dobivenoj prethodnoj suglasnosti ministra financija RH, klasa: 011-01/16-02/36, urbroj: 513-07-21-01/16-1 od 21. prosinca 2016., Općinsko vijeće Općine Lukač na 2. sjednici održanoj 21. lipnja 2017. godine donosi

ODLUKU

O OPĆINSKIM POREZIMA OPĆINE LUKAČ

I. OPĆE ODREDBE

Članak 1.

Ovom Odlukom utvrđuje se:

1. vrste lokalnih poreza koji se uvode za područje Općine Lukač (u daljnjem tekstu: Općina),

2. visina stope prireza porezu na dohodak,

3. visina stope poreza na potrošnju,

4. porez na korištenje javnih površina,

5. porez na nekretnine,

6. prijenos ovlasti za utvrđivanje i naplatu pojedinih lokalnih poreza na Ministarstvo financija, Poreznu upravu.

Članak 2.

(1) Pojedini pojmovi u smislu ove Odluke imaju značenja koja su definirana Zakonom.

(2) Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

II. VRSTE POREZA

Članak 3.

Ovom Odlukom uvode se sljedeći općinski porezi koji su prihod Općine:

1. prirez porezu na dohodak,

2. porez na potrošnju,

3. porez na korištenje javnih površina,

4. porez na nekretnine.

III. PRIREZ POREZU NA DOHODAK

Članak 4.

Prirez porezu na dohodak plaćaju obveznici poreza na dohodak s područja Općine, sukladno odredbama Zakona, Zakona o porezu na dohodak i podzakonskih akata kojima se uređuje porez na dohodak.

Članak 5.

Osnovica za obračun prireza porezu na dohodak je ukupan iznos obračunatog poreza na dohodak.

Članak 6.

Prirez porezu na dohodak ne plaća se na primanja koja se ne smatraju dohotkom i koja su oslobođena od plaćanja poreza na dohodak prema odredbama zakona i podzakonskih akata kojima se uređuje porez na dohodak.

Članak 7.

Prirez porezu na dohodak plaća se po stopi od 8%.

IV. POREZ NA POTROŠNJU

Članak 8.

Porez na potrošnju, sukladno Zakonu, plaćaju pružatelji ugostiteljskih usluga na potrošnju alkoholnih pića (vinjak, rakija i žestoka pića), prirodnih vina, specijalnih vina, piva i bezalkohonih pića u ugostiteljskim objektima na području Općine.

Članak 9.

Osnovicu za obračun poreza na potrošnju čini prodajna cijena pića prodanih u ugostiteljskim objektima, umanjena za iznos poreza na dodanu vrijednost.

Članak 10.

Porez na potrošnju plaća se po stopi od 3% od utvrđene osnovice u korist Proračuna Općine.

Članak 11.

(1) Porez na potrošnju alkoholnih i bezalkoholnih pića i piva porezni obveznik obračunava i iskazuje na obrascu PP-MI-PO i predaje ga do 20. dana u mjesecu za prethodni mjesec.

(2) Utvrđenu poreznu obvezu, porezni obveznik dužan je platiti do posljednjeg dana u mjesecu za prethodni mjesec.

V. POREZ NA KORIŠTENJE JAVNIH POVRŠINA

Članak 12.

Javne površine u smislu ove Odluke smatraju se:

1. javne prometne površine (ulice, ceste, trgovi, nogostupi, javni prolazi, mostovi, parkirališta, stajališta javnog prijevoza, taksi stajališta, pješačke i druge staze na zelenim površinama, kolni ulazi, cestovni jarci, te sve ostale površine koje se koriste za promet po bilo kojoj osnovi),

2. javne zelene površine (parkovi, drvoredi, živice, grmlja, cvjetnjaci, posude s ukrasnim biljem na javnim površinama, travnjaci, skupine ili pojedinačna stabla, dječja igrališta i slične površine).

Članak 13.

Porez na korištenje javnih površina na području Općine Lukač plaćaju pravne i fizičke osobe.

Područje Općine Lukač dijeli se na dvije zone:

I. ZONA – Brezik, Lukač, Turanovac, Kapela Dvor, Gornje Bazje i Terezino Polje

II. ZONA – Dugo Selo Lukačko, Budrovac Lukački, Rit, Katinka, Zrinj Lukački, Veliko Polje (Ada, Djelka).

Članak 14.

Porez na korištenje javnih površina za postavljanje privremenih objekata i reklamnih predmeta određuje se u kunama po m2/kom. dnevno ili mjesečno i to:

|  |  |  |  |  |
| --- | --- | --- | --- | --- |
| Red.br. | Naziv | m2/kom. | dnevno | mjesečno |
| 1. | Kiosci, montažni objekti, štandovi, pokretne radnje na javnim površinama | m2 |  | 30 kn I. zona  20 kn II. zona |
| 2. | Ugostiteljske terase | m2 |  | 10,00 kn  sezonski  10,00 kn  zatvorene |
| 3. | Zamrzivači, uslužne naprave na javnim površinama | m2 | 5,00 kn |  |
| 4. | Površine ispred trgovine  za izlaganje i prodaju robe | m2 | 1,00 kn |  |
| 5. | Zabavne radnje i zabavni  parkovi |  | 200 kn |  |
| 6. | Izvođenje građevinskih radova (skela) na javnim površinama | m2 | 1 kn |  |
| 7. | Javne površine koje se koriste u prezentacijske svrhe  (izlaganje automobila i sl.) |  |  |  |
| 8. | Postavljanje stolova, ugostiteljskih sadržaja (šank), izlaganje robe (razne manifestacije, blagdani) | m2 | 20 kn |  |
| 9. | Reklamna zastava | kom. |  | 100 kn |
|  | Reklamni pano |  |  |  |
|  | Samostojeći pano | kom. | 20,00 kn I. zona  10,00 kn II. zona |  |
|  | Reklamni pano velikog formata | kom. |  | 200,00 kn I. zona  100,00 kn II. zona |
|  | Reklamni pano na stupu javne rasvjete | kom. | 20,00 kn I. zona  10,00 kn II. zona |  |

Članak 15.

Nadležni upravni odjel Općine Lukač će, na zahtjev zainteresirane osobe ili po službenoj dužnosti izdati rješenje o porezu na korištenje javnih površina za postavljanje privremenog objekta ili reklamnog predmeta.

Rješenjem iz stavka 1. ovog članka, osim visine poreza, utvrdit će se i posebni uvjeti za postavljanje privremenog objekta i reklamnog predmeta u skladu s općim aktom koji uređuje to područje.

Članak 16.

Porez na korištenje javnih površina koji nije obuhvaćen ovom Odlukom određuje načelnik Općine Lukač o čemu donosi Odluku.

Članak 17.

Postavljanje privremenih objekata i reklamnih predmeta za humanitarne i dobrovoljne aktivnosti ili za manifestacije od značenja za Općinu odobrava se bez plaćanja poreza na korištenje javnih površina.

Rješenje iz stavka 1. ovog članka donosi nadležni upravni odjel Općine.

Članak 18.

Za postavljanje privremenih objekata i reklamnih predmeta na rok kraći od mjesec dana, porez na korištenje javnih površina plaća se po ispostavljenom računu.

Za postavljanje privremenog objekta i reklamnog predmeta na rok duži od mjesec dana, porez na korištenje javnih površina plaća se mjesečno, po ispostavljenom računu.

VI. POREZ NA NEKRETNINE

Članak 19.

Posebnom odlukom Općinskog vijeća Općine Lukač utvrdit će se sva pitanja vezana za utvrđivanje i naplatu poreza na nekretnine, sukladno odredbama Zakona o lokalnim porezima, a ista odluka će se donijeti do 30. studenoga 2017. godine.

VII. PRIJENOS OVLASTI I NADLEŽNA POREZNA TIJELA

Članak 20.

(1) Poslovi u vezi s utvrđivanjem i naplatom poreza na potrošnju i prirez poreza na dohodak povjeravaju se Ministarstvu financija, Poreznoj upravi.

(2) Stvarno i mjesno nadležna ustrojstvena jedinica Porezne uprave Ministarstva financija je nadležno porezno tijelo za utvrđivanje i naplatu lokalnih poreza propisanih ovom Odlukom.

VIII. PRIJELAZNE I ZAVRŠNE ODREDBE

Članak 21.

(1) U pogledu zastare prava na utvrđivanje i naplatu prihoda od lokalnih poreza primjenjuju se odredbe Općeg poreznog zakona.

(2) Postupak naplate prihoda od lokalnih poreza provodi se sukladno odredbama Općeg poreznog zakona i Ovršnog zakona.

Sva pitanja vezana uz porez na nekretnine utvrdit će se posebnom odlukom Općinskog vijeća Općine Lukač, sukladno Zakonu o lokalnim porezima.

Porezna uprava, dužna je do 15. u mjesecu, za prethodni mjesec, Općini Lukač dostavljati zbirna izvješća o utvrđenim i naplaćenim porezima navedenima u članku 14. stavak 1. ove Odluke.

(3) Porezni obveznik je dužan dostaviti dokaz o svakoj promjeni koja utječe na utvrđivanje porezne obveze za porez iz članka 2. ove Odluke u roku od 15 dana od nastale promjene.

Članak 22.

(1) Ova Odluka stupa na snagu 1. kolovoza 2017. godine.

(2) Do stupanja na snagu ove Odluke primjenjuje se Odluka o općinskim porezima (»Službeni vjesnik« br. 5/01 i 4/08), Odluka o prirezu poreza na dohodak (»Službeni vjesnik« br. 3/13) i Odluka o davanju u zakup i na korištenje javnih površina i dijelova neizgrađenog građevinskog zemljišta za postavljanje kioska pokretnih naprava (»Službeni vjesnik« br. 7/09).

(3) Svi započeti postupci utvrđivanja i naplate općinskih poreza koji nisu dovršeni do 1. 8. 2017. godine dovršit će se po odredbama Odluke iz stavka 2. ovog članka.

Članak 23.

Stupanjem na snagu ove Odluke stavljaju se izvan snage Odluke iz članka 22. stavka 2. ove Odluke.

Članak 24.

Ova Odluka objavit će se u »Narodnim novinama« i »Službenom vjesniku Općine Lukač«.

Klasa: 021-01/17-01/12

Urbroj: 2189/04-01-17-18

Lukač, 21. lipnja 2017.

OPĆINSKO VIJEĆE OPĆINE LUKAČ

Predsjednik
 Tomislav Živković, v. r.